PressReader - Volksblad: 2018-08-04 - 24 uur
Pi­ne Pie­naar te­rug in die Vry­staat
Volksblad - 2018-08-04 - Sport -
Dit is gis­ter be­ves­tig dat die voor­ma­li­ge Cur­rie­be­ker-af­rig­ter van die Blou Bul­le, Pi­ne Pie­naar, met in­gang Au­gus­tus as ’n ho­ë­pres­ta­sie ver­de­di­gings-kon­sul­tant by die C­hee­tahs aan­ge­stel is.
Pie­naar, was ook voor­heen ’n ver­de­di­gings­af­rig­ter van vir Bul­le in die Su­per­rug­by-reeks. Hy is ver­le­de jaar as die Ho­ër­skool Wa­ter­kloof in P­re­to­ria se sport­hoof aan­ge­stel.
Hy sal voort­aan een keer el­ke twee we­ke met die ver­skil­len­de span­ne by die C­hee­tahs werk. Vol­gens die Vry­staat Rug­by­u­nie se ho­ë­pres­ta­sie be­stuur­der, MJ S­mith, sal Pie­naar nóú saam­werk met C­harl S­try­dom, die C­hee­tahs se ver­de­di­gings­af­rig­ter.
S­mith sê daar is ’n leem­te op ver­de­di­ging by die u­nie se ju­ni­or span­ne ge­ï­den­ti­fi­seer, en Pie­naar gaan ook daar aan­ge­wend word. Pie­naar was se­dert 2011 by die Bul­le be­trok­ke na hy die Vry­staat in die Vo­da­com­be­ker­reeks af­ge­rig het. – O­wen Kock Spraakvryheid | Om te probeer verstaan
Tag Archives: Spraakvryheid
Posted on September 21, 2009 by Retha Faurie | 7 Kommentaar
George Claassen van Skepties SA wil glo skole wat gebed en Bybel lees in klastyd toelaat strafregtelik vervolg. Volgens hom luister sulke skole nie na die nasionale beleid oor godsdiens in skole nie.
Die skole wat hy by die naam noem maak kapsie teen wat hy sê, en antwoord hom met:
“Die Grondwet sê jy kan nie godsdiens afdwing nie, maar jy kan ewe min die afwesigheid van godsdiens afdwing,” Enige beleid oor dié kwessie is ondergeskik aan die Grondwet se beskerming van godsdiensvryheid.- prof. Rassie Malherbe, grondwetkenner aan die Universiteit van Johannesburg, wat al artikels oor die grondwetlikheid van skolegodsdiens gepubliseer het.
Die staat moet ’n ruimte skep waar mense hul geloof vrylik kan beoefen. Dit sluit openbare skole in. – ook prof. Rassie Malherbe
“Ingevolge die raamwerk van die Grondwet kan ’n skool steeds ’n Christelike of ’n Moslemskool wees. Die Grondwet bepaal bloot jy kan nie meer alle leerlinge verplig om aan godsdiensaktiwiteite deel te neem of mense met ander menings uitsluit nie. Skole moet begrip en verdraagsaamheid kweek, eerder as om een siening rigied af te dwing.” – Jaco Deacon, nasionale bedryfshoof van die Federasie van Beheerliggame van Suid-Afrikaanse skole
Dit wil voorkom dat Claassen se idee oor skolegodsdiens en die grondwet verkeerd is. Dit wil ook voorkom dat sy feite oor wat die skole doen verkeerd is, volgens Mnr. Arrie Genis. (Verder wil dit voorkom dat dit ‘n vendetta teen Christene spesifiek is – ek sien nie dat hy bv. een Moslem-skool insluit nie.)
“Skepties Suid-Afrika oorweeg dit om strafregtelike klagte teen skole aanhangig te maak tensy dié optrede dadelik gestaak word en skole begin om die nasionale beleid oor godsdiens in onderwys te gehoorsaam. Ons woon nie meer in Nazi-Duitsland of die apartheidstaat nie.”
Nee, George, ons bly nie in Nazi-Duitsland nie. Ons bly in ‘n demokrasie. En in ‘n demokrasie moet die gewone, belasting-betalende mens die reg hê om self te kies dat hy dit wat hy goed vind – soos sy geloof – ook met sy kinders wil gedeel hê. En evangeliese Christenskap is juis ook iets waarin mens nie ingedwing kan word nie, maar waarin mense- ook kinders -vryelik moet kies of hulle dit wil volg of nie. En ons demokrasie het vryheid van spraak ook. Dit geld sekerlik ook vir Christen-onderwysers?
Dan wil ek ‘n vraag vir George vra: As onderwysers nie in klastyd met leerders mag praat oor hulle geloofstandpunte nie, geld dit vir universiteitsprofessors wat in klastyd ateïsme verkondig ook? Sal George hulle ook wil strafregtelik laat vervolg?
En die punt hier? Die punt is dat ons gelowiges nugter en wakker moet wees. Ons moet ons regsgeleerdes vra om ons regte te verdedig, voor dit van ons weggeneem word. Voor ons soos kommunistiese China of Rusland word. Maar ons moet ook onthou ons stryd is nie teen vlees en bloed nie, nie teen die George Claassens van hierdie wêreld nie. Ons moet onsself toerus om die stryd te stry teen die propaganda van ongelowiges, en teen die magte wat agter hulle sit. Ons moet ook ons kinders toerus om die waarheid te ken.
Naskrif: Kan iemand vir ons bevestig dat George Claassen, ‘n professor in Stellenbosch,
a) Nooit sy standpunt oor godsdiens(hy is daarteen 🙂 ) in klastyd deel nie
OF dat hy
b) Wel sy standpunt oor godsdiens in klastyd deel?
Want dit wil vir my voorkom dat, indien hy wel sy standpunt oor godsdiens in klastyd deel, hy skynheilig is en net agter (sy verstaan van) “die grondwet” wegkruip. As hy egter volkome selfbeheersing toepas en nooit sy standpunt oor godsdiens deel waar mense wat dit nie wil hoor daaraan blootgestel sal wees nie, is hy bloot ‘n opregte ou wat die grondwet misverstaan
Posted in Apologetiek, Geloof, Idees vir Sondagskool Kleuterkerk Bybelklubs, Nuus
Tagged ateïsme,attie-karate,demokrasie,Geloof,kinders,Nazis,Spraakvryheid,stryd teen bose
Posted on Junie 20, 2009 by Retha Faurie | Lewer kommentaar